príloha č. 4

***(Návrh)***

**ZMLUVa O DIELO**

**uzatvorená podľa § 536 a násl. Zákona č. 513/1991 Zb. Obchodného zákonníka v znení neskorších predpisov uzatvorená v nižšie uvedený deň, medzi uvedenými stranami**

**ZMLUVNÉ STRANY**

* 1. Objednávateľ Obec Hencovce

|  |  |  |
| --- | --- | --- |
| Sídlo: | Sládkovičova 1995/32, 093 02 Hencovce |  |
| Zastúpený: | JUDr. Matúš Tomáš |  |
| IČO: | 35532319 |  |
| DIČ: | 2020972118 |  |
| Bankové spojenie: | VÚB a.s. |  |
| IBAN: | SK61 0200 0000 0009 2712 8632 |  |
| Telefón, e-mail: | 0917 094 134, starosta@hencovce.sk |  |
| Osoba oprávnená konať vo veciach technických | JUDr. Matúš Tomáš |  |

(ďalej len „objednávateľ“)

* 1. Zhotoviteľ:

|  |  |
| --- | --- |
| **Obchodné meno** |  |
| Sídlo |  |
| Zastúpený: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| IBAN: |  |
| Reg. č. z Obchodného registra |  |
| Telefón, e-mail: |  |
| Osoba oprávnená konať vo veciach technických |  |

(ďalej len "zhotoviteľ")

uzatvárajú podľa § 536 a nasl. Obchodného zákonníka na základe výsledkov verejného obstarávania vyhláseného objednávateľom podľa zákona 343/2015 Z.z. o verejnom obstarávaní a o zmene a doplnení niektorých zákonov v platnom znení túto Zmluvu o dielo ( ďalej len „Zmluva“ ) za nasledovných podmienok.

**Článok II.**

**Predmet zmluvy**

* 1. Predmetom tejto zmluvy je záväzok zhotoviteľa zhotoviť pre objednávateľa dielo: **Zníženie energetickej náročnosti budovy obecného úradu v obci Hencovce**  (ďalej len „dielo“) podľa dohodnutých podmienok a záväzok objednávateľa riadne zhotovené dielo prevziať a zaplatiť zhotoviteľovi dohodnutú cenu diela, ktorá je výsledok súťaže uskutočnenej podľa zákona o verejnom obstarávaní č. 343/2015 Z. z. v znení neskorších predpisov, ktorá bola zverejnená vo Vestníku verejného obstarávania č **79/2022** zo dňa **29.03.2022** **pod označením 17817-WYP**.
  2. Zhotoviteľ sa zaväzuje zhotoviť dielo podľa projektovej dokumentácie stavby: ZNÍŽENIE ENERGETICKEJ NÁROČNOSTI BUDOVY OBECNÉHO ÚRADU V OBCI HENCOVCEvypracovanou INŽINIERSKA AGENTÚRA, s.r.o. Jarná 391/15 Vranov nad Topľou, zodpovedný projektant Ing. Ladislav Bľacha, projektant stavby Ing. Martin Matisko a rozpočtu predloženého zhotoviteľom v procese verejného obstarávania za podmienok dohodnutých v tejto Zmluve, a zhotovené dielo riadne a včas odovzdať objednávateľovi v zodpovedajúcej kvalite a v ponúknutej cene.
  3. Predmet Zmluvy bude financovaný z nenávratného finančného príspevku poskytnutého Objednávateľovi Ministerstvom životného prostredia Slovenskej republiky, ako riadiacim orgánom pre Operačný program Kvalita životného prostredia (ďalej „Poskytovateľ NFP“) pre projekt: ***Zníženie energetickej náročnosti budovy Obecného úradu v obci Hencovce***  (ďalej „Projekt“). Sprostredkovateľským orgánom pre Operačný program Kvalita životného prostredia vo fáze implementácie projektov je Slovenská inovačná a energetická agentúra (kód výzvy: OPKZP-PO4-SC431-2021-68, žiadosť o NFP č NFP310040CBJ6.
  4. Zhotoviteľ sa zaväzuje zhotoviť dielo vo vlastnom mene a na vlastnú zodpovednosť, na vlastné náklady a v dojednanom čase. Pokiaľ zhotoviteľ poverí vykonaním diela inú osobu, má zodpovednosť akoby dielo vykonal sám.
  5. Zhotoviteľ podpisom tejto Zmluvy potvrdzuje, že sa pred podpisom Zmluvy riadne oboznámil s Projektovou dokumentáciou a Výkazom výmer
  6. Zhotoviteľ má záujem, za podmienok špecifikovaných v Zmluve, zhotoviť pre Objednávateľa Dielo. Zhotoviteľ pred podpisom Zmluvy zvážil a odborne posúdil všetky riziká spojené s realizáciou predmetu Zmluvy, obhliadol si miesto kde má byť dielo vykonané, zobral do úvahy rozsah potrebných materiálov, prác a služieb potrebných na dokončenie Diela ( materiály, transport, energie, náklady na zariadenia a stroje, údržba prístupových ciest, náklady na odstránenie odpadov, náklady na zamestnancov a špecialistov ako aj ostatné náklady súvisiace s realizáciou Diela, a iné).

**Článok III.**

**Miesto plnenia**

* 1. Miestom zhotovenia (vykonania) diela je: katastrálne územie Hencovce na parcele 248/1, 248/4

**Článok IV.**

**Cena diela**

* 1. Cena diela v celom rozsahu podľa článku II. tejto zmluvy je stanovená dohodou zmluvných strán v zmysle zákona NR SR č. 18/1996 Z .z. o cenách v znení neskorších predpisov. Dohodnutá cena diela je konečná a je možné ju meniť len v prípade prác naviac a zmeny sadzby DPH v súlade s príslušnými právnymi predpismi formou písomného dodatku k tejto Zmluve.
  2. Cena celkom:

|  |  |
| --- | --- |
| Cena bez DPH: | ,- EUR |
| Cena DPH (20 %): | ,- EUR |
| Cena s DPH: | ,- EUR |

* 1. Cena diela je stanovená na základe projektovej dokumentácie pre stavebné povolenie. Projekt obsahuje okrem výkresovej a textovej časti aj výkaz výmer na ocenenie stavby. Ponukový rozpočet, ktorý tvorí prílohu č.2 tejto Zmluvy predložil zhotoviteľ na základe podrobného oboznámenia sa s projektom. Cena diela podľa tohto článku zahŕňa všetky nevyhnutné práce a dodávky, odborné posudky, vyjadrenia, služby ako aj ďalšie súvisiace práce potrebné pri realizácii diela alebo pri prevzatí a odovzdaní diela do užívania, respektíve pri kolaudácií vrátane odvozu, likvidácie a recyklácie odpadu vzniknutého pri realizácii diela.
  2. Naviac práce a dodávky sa Zhotoviteľ zaväzuje pre Objednávateľa vykonať na základe písomného dodatku k tejto Zmluve podpísanom oprávnenými zástupcami oboch zmluvných strán, ktorého predmetom bude hlavne cena, druh, rozsah a termíny plnenia naviac prác a odpočet nerealizovaných prác a dodávok. Zhotoviteľ nie je oprávnený vystaviť faktúru iba na základe objednávky, resp. odsúhlasenia naviac prác stavbyvedúcim Objednávateľa. Pre vznik nároku Zhotoviteľa na vystavenie faktúry je potrebné uzavrieš písomný dodatok k tejto Zmluve, ktorý podlieha schváleniu poskytovateľa nenávratných finančných prostriedkov.
  3. Naviac práce predstavujú práce nad rámec dojednaný v tejto Zmluve, pričom pre vylúčenie pochybností sa má za to, že naviac práce sú výlučne práce neobsiahnuté v projektovej dokumentácii a/alebo vo Výkaze výmer. Zistené a identifikované naviac práce, ktoré sa nenachádzajú vo výkresovej časti projektovej dokumentácii a/alebo vo Výkaze výmer.
  4. Pre oceňovanie prác naviac ako i odpočty nerealizovaných prác a dodávok sú záväzné jednotkové ceny uvedené v cenovej špecifikácii prác a dodávok zhotoviteľa (Príloha č.2). V prípade naviac prác a dodávok pri ktorých nie je možné stanoviť cenu na základe jednotkových cien podľa špecifikácie ( Príloha č.2) bude cena týchto prác určená dohodou Zmluvných strán. Zmluvné strany sa dohodli, že v takom prípade použijú jednotkové ceny uvedené v cenovej špecifikácií prác zhotoviteľa a platné po dobu realizácie prác, vypočítané podľa predpisov platných a účinných ku dňu predloženia ponuky.
  5. Zmluvné strany sa dohodli, že v prípade, ak sa niektoré práce podľa Výkaz výmeru nevykonajú. Alebo vykonajú v menšom rozsahu Zhotoviteľ tieto nevykonané práce nebude Objednávateľovi fakturovať. Zhotoviteľ bude akceptovať zníženie ceny aj v prípade ak sa časť Diela na podnet Objednávateľa nebude realizovať.
  6. Zhotoviteľ sa zaväzuje zrealizovať stavebné Dielo bez vád, nedorobkov, vyhotovené riadne v požadovanej kvalite a na požadovanej úrovni v ponúknutej cene a v súlade s projektovou dokumentáciou.
  7. Zhotoviteľ prehlasuje, že cenová ponuka je kompletná a bola vypracovaná na základe dokumentácie – zhotoviteľ si prepočítal všetky výmery a tieto aj ocenil v celom rozsahu. Zhotoviteľ vyhlasuje, potvrdzuje a zaručuje, že Zhotoviteľom predložená cenová kalkulácia – podrobný rozpočet je úplný a záväzný a teda aj v prípade vzniku činností, ktoré Zhotoviteľ v čase uzatvorenia Zmluvy z akýchkoľvek dôvodov nepredvídal, nevzniká zhotoviteľovi nárok požadovať akékoľvek zvýšenie Ceny diela. Zhotoviteľ nemá nárok na navýšenie ceny z dôvodu chybného výpočtu výmery z dokumentácie, v prípade zvýšenia cien energie, nákladov dopravy, cien stavebných materiálov a pod.,

**Článok V.**

**Čas plnenia**

* 1. Zhotoviteľ sa zaväzuje dielo podľa čl. II. tejto Zmluvy zhotoviť a odovzdať objednávateľovi v lehote zhotovenia **do 8 mesiacov odo dňa odovzdania a prevzatia staveniska**.
  2. Zhotoviteľ je povinný prevziať stavenisko od Objednávateľa najneskôr **do 7 kalendárnych dní** odo dňa písomného (resp. e-mailového) doručenia "Výzvy na prevzatie staveniska", ktorá bude Zhotoviteľovi zaslaná Objednávateľom. O odovzdaní a prevzatí staveniska spíšu Zmluvné strany Zápisnicu. Zhotoviteľ je povinný prevziať stavenisko aj v prípade, ak je možné začať vykonávať práce čo i len na časti Diela. V prípade, ak si Zhotoviteľ stavenisko neprevezme v stanovenej lehote ( do 7 dní ) a bol na prevzatia vyzvaný, považuje sa stavenisko za odovzdané a prevzaté na účely tejto zmluvy uplynutím tejto lehoty.
  3. Zmluvné strany sa dohodli, že zhotoviteľ nie je v omeškaní po dobu, po ktorú nemohol plniť svoju povinnosť, súvisiacu s realizáciou predmetu plnenia tejto zmluvy, následkom okolností, vzniknutých na strane objednávateľa. V takomto prípade sa lehota predlžuje len o dobu, počas ktorej budú práce zo strany objednávateľa prerušené, čím nie je dotknutá lehota zhotovenia podľa ods. 5.1. Takéto skutočnosti musia byť zapísané v stavebnom denníku a potvrdené zástupcami oboch zmluvných strán najneskôr v deň, kedy predmetná okolnosť nastala.
  4. Zhotoviteľ je povinný do 3 dní písomne informovať objednávateľa o vzniku akejkoľvek udalosti, ktorá má vplyv na realizáciu diela. O tejto skutočnosti musí byť uvedený záznam v stavebnom denníku.
  5. Zhotoviteľ sa zaväzuje zahájiť práce **do 7 kalendárnych dní od dňa prevzatia staveniska**.

**Článok VI.**

**Zoznam zodpovedných osôb**

* 1. Zoznam osôb zodpovedných za riadenie stavebných prác pri realizácii predmetu tejto Zmluvy o dielo:

Za objednávateľa: stavebný dozor ....................... *(bude doplnené pri podpise zmluvy)*

Za zhotoviteľa: stavbyvedúci ....................... *((bude doplnené pri podpise zmluvy)*

**Článok VII.**

**Podmienky uskutočnenia prác**

**Spolupôsobenie objednávateľa, zodpovednosť za škodu, stavenisko, zabezpečenie ochrany staveniska a poistenie stavby, požiarne predpisy a predpisy BOZP**

* 1. Objednávateľ odovzdá zhotoviteľovi stavenisko s vymedzenými hranicami na základe písomnej výzvy objednávateľa. Zhotoviteľ je povinný prevziať stavenisko do 5 dní odo dňa doručenia výzvy na prevzatie staveniska. O odovzdaní a prevzatí staveniska spíšu zmluvné strany protokol, ktorý podpíšu oprávnení zástupcovia zmluvných strán.
  2. Zhotoviteľ najneskôr ku dňu prevzatia staveniska preukáže objednávateľovi, že má uzatvorenú zmluvu o poistení **na krytie rizík zo stavebných prác** po celú dobu realizácie diela. Požadované zmluvné poistné krytie musí byť minimálne vo výške cenového návrhu s DPH zhotoviteľa, ktorý ponúkol v procese verejného obstarávania. Poistenie musí byť platné počas celej doby realizácie diela.
  3. Objednávateľ odovzdá zhotoviteľovi súčasne so staveniskom:
* dokumentáciu stavby v 1 vyhotovení,
* stavebné povolenie a dokladovú časť,
* odberové miesta elektrickej energie a vody.
  1. Zhotoviteľ zodpovedá za škody počas realizácie diela. Zhotoviteľ zodpovedá za škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok. Zhotoviteľ je povinný na vlastné náklady odstrániť všetky škody na vykonávanom diele, ktoré vzniknú počas obdobia od začatia prác na diele do jeho protokolárneho prevzatia objednávateľom. Zhotoviteľ je zodpovedný za všetky škody na predmete zmluvy spôsobené vlastným zavinením alebo zavinením jeho subdodávateľov počas ich pracovným postupov, ktoré vykonali za účelom plnenia záväzkov pri odstraňovaní vád a opravách počas záručnej lehoty. Zhotoviteľ zodpovedá za to, že dodané množstvo a kvalita vykonaných prác sa zhodujú s údajmi uvedenými v súpise prác a dodávok.

Zhotoviteľ bude zhotovovať dielo počas plnej prevádzky škôlky, čomu je povinný prispôsobiť vecný a časový harmonogram realizácie diela.

* 1. Zriadenie, prevádzkovanie, likvidácia,  recyklácia, vypratanie a vyčistenie zariadenia staveniska, ako aj zabezpečenie prípadnej zmeny v dopravnom značení, ak to bude potrebné s ohľadom na bod 7.7., je zahrnuté v cene diela.
  2. Zhotoviteľ uhradí počas výstavby všetky náklady na energie na stavbe vrátane zabezpečenia ich dočasných prípojov a meračov.
  3. Umiestnenie a udržiavanie dopravných značiek v súvislosti s priebehom prác v súlade s predpismi o pozemných komunikáciách zabezpečí a uhradí zhotoviteľ.
  4. Zhotoviteľ je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela. Ďalej je povinný v denných záznamoch zapisovať údaje o časovom postupe prác, ich akosti, údaje o počte zamestnancov, počte mechanizmov a množstve realizovaných druhov prác. Povinnosť viesť stavebný denník končí protokolárnym odovzdaním a prevzatím diela. . Súčasne so stavebným denníkom vyhotoví zhotoviteľ fotodokumentáciu celého priebehu diela.
  5. Zhotoviteľ poveruje stavbyvedúceho vedením stavebného denníka.
  6. Stavebný denník sa musí nachádzať na stavbe a musí byť vždy prístupný zástupcom objednávateľa, projektanta, stavebnému dozoru a dotknutých orgánov štátnej správy.
  7. Zápisy do stavebného denníka čitateľne zapisuje a podpisuje stavbyvedúci vždy v ten deň, kedy boli práce vykonané alebo keď nastanú okolnosti, brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmú byť vynechané voľné miesta. Okrem stavbyvedúceho môže do stavebného denníka vykonávať potrebné záznamy iba objednávateľ, stavebný dozor, spracovateľ projektovej dokumentácie alebo príslušné orgány štátnej správy.
  8. Pokiaľ stavbyvedúci nesúhlasí so zápisom, ktorý vykoná objednávateľ alebo ním poverený zástupca, prípadne spracovateľ projektu, musí k tomuto zápisu zaujať svoje stanovisko.
  9. Poverený zástupca objednávateľa je povinný podpisovať, ako aj v prípade potreby sa písomne vyjadrovať k zápisom v stavebnom denníku vykonaným zhotoviteľom.
  10. Zhotoviteľ je povinný vyzvať objednávateľa na kontrolu častí diela, ktoré budú ďalším postupom prác zakryté, a to písomne v stavebnom denníku 3 pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. V prípade, ak sa objednávateľ nedostavil na kontrolu, na ktorú bol riadne pozvaný, môže zhotoviteľ pokračovať v realizácii diela, avšak až potom ako vykoná podrobnú fotodokumentáciu takýchto častí diela, ktorú zašle bez zbytočného odkladu objednávateľovi. Ak účasť na kontrole objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly. Fotodokumentáciu postupu prác zakrývaných konštrukcií je zhotoviteľ povinný vyhotoviť aj v prípade účasti objednávateľa na kontrole.
  11. Zhotoviteľ je povinný zápisom v stavebnom denníku 3 pracovné dni vopred vyzvať objednávateľa na účasť pri vykonávaní skúšok v súlade s projektom stavby s STN. Ak sa objednávateľ nedostaví v stanovenom termíne, je zhotoviteľ oprávnený vykonať skúšky bez jeho účasti. Zhotoviteľ je povinný v spolupráci s objednávateľom viesť podrobný technický záznam o vykonaných skúškach.
  12. Všetky zmeny je zhotoviteľ povinný zdôvodniť zápisom do stavebného denníka. Zmeny materiálov nesmú mať vplyv na kvalitu diela. Zápisy v stavebnom denníku obojstranne odsúhlasené stavbyvedúcim a stavebným dozorom objednávateľa nemajú charakter zmeny zmluvy.
  13. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb na stavbu, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Zhotoviteľ je povinný zabezpečiť vybavenie protokolárne prevzatých stavenísk bezpečnostným značením v zmysle Nariadenia vlády SR č. 387/2006 Z. z. o požiadavkách na bezpečnostné zdravotné označenie pri práci a Nariadenia vlády č. 396/2006 Z. z. Zhotoviteľ je povinný dodržiavať všetky predpisy, normy, vyhlášky a zákony týkajúce sa BOZP. Zhotoviteľ berie sa zaväzuje sa zabezpečiť a označiť stavbu tak, aby nedošlo k úrazu.
  14. Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj objednávateľovi za účelom objektívneho vyšetrenia a prijatia preventívnych opatrení.
  15. Práce, ktoré vykazujú už v priebehu realizácie nedostatky alebo sú v rozpore s STN musí zhotoviteľ na vlastné náklady nahradiť bezchybnými prácami.
  16. Zhotoviteľ je povinný použiť pre zhotovenie diela len výrobky, ktoré majú také vlastnosti, aby na dobu predpokladanej existencie stavby bola pri bežnej údržbe zaručená požadovaná mechanická pevnosť a stabilita stavby, požiarna bezpečnosť, hygienické požiadavky, ochrana zdravia a životného prostredia a bezpečnosť pri užívaní stavby.
  17. Zhotoviteľ zodpovedá za čistotu a poriadok na stavbe, zaväzuje sa odstrániť všetok odpad, ktorý je výsledkom jeho činnosti na svoje náklady. Zhotoviteľ je povinný udržiavať vstupné a príjazdové komunikácie v takom stave a čistote, aby nespôsobil sebe, svojím pracovníkom, objednávateľovi a tretím fyzickým a právnickým osobám akúkoľvek škodu na zdraví a majetku. V prípade, že takúto škodu spôsobí, zaväzuje sa ju v plnom rozsahu uhradiť.
  18. Zhotoviteľ zabezpečí zhodnocovanie odpadov recykláciou prevádzkou zariadenia na zhodnocovanie odpadov podľa zákona č. 79/2015 Z.z. o odpadoch a o zmene a doplnení niektorých zákonov a jeho prílohy č. 1 pre činnosť R5 – Recyklácia alebo spätné získavanie iných anorganických materiálov.
  19. Objednávateľ počas realizácie diela má právo kontrolovať vykonávanie prác a priebežne zhotoviteľa upozorniť na prípadné vady s požiadavkou ich odstránenia v primeranej lehote.
  20. Zhotoviteľ bez zbytočného odkladu písomne upozorní objednávateľa na nevhodné pokyny, ktoré mu objednávateľ dal na vyhotovenie diela. V prípade prerušenia prác z tohto dôvodu nie je zhotoviteľ v omeškaní.
  21. Nebezpečenstvo škody na diele, ako aj na veciach a materiáloch, potrebných na zhotovenie diela, znáša zhotoviteľ až do času protokolárneho prevzatia diela objednávateľom.
  22. Zhotoviteľ je povinný zúčastňovať sa pracovných porád a kontrol na stavbe, ktoré bude v priebehu realizácie diela zvolávať objednávateľ. Kontrolné dni budú vykonávané pravidelne raz za 14 dní. V prípade potreby mimoriadneho kontrolného dňa objednávateľ minimálne 3 pracovné dni vopred písomne oznámi zhotoviteľovi jeho presný termín, ak potrebu identifikoval objednávateľ. V prípade potreby indikovanej zhotoviteľom, tento vyzve objednávateľa na účasť rovnakým spôsobom.
  23. Zhotoviteľ zodpovedá za bezpečnosť práce, ochranu zdravia zamestnancov, bezpečnosť technických zariadení pri stavebných prácach, za dodržiavanie všeobecne záväzných právnych predpisov a STN, týkajúcich sa činností pri vykonávaní diela a ochrany životného prostredia. Pokiaľ porušením tejto povinnosti zhotoviteľa vznikne škoda v priestoroch staveniska alebo v jeho blízkosti, náklady spojené s odstránením tejto škody znáša zhotoviteľ.
  24. Zhotoviteľ splní svoju povinnosť vykonávať dielo, ktoré je predmetom tejto zmluvy, jeho riadnym dokončením. Podmienkou odovzdania a prevzatia diela je úspešné vykonanie všetkých skúšok, predpísaných osobitnými predpismi, záväznými normami a projektovou dokumentáciou ako aj odstránenie všetkých prípadných vád a nedostatkov.
  25. Zhotoviteľ 7 pracovných dní pred plánovaným odovzdaním predmetu zmluvy písomne vyzve objednávateľa k prevzatiu diela. Najneskôr 3 pracovné dni pred začatím preberacieho konania budú zo strany zhotoviteľa pripravené k nahliadnutiu všetky doklady potrebné k tomuto konaniu.
  26. Pre odovzdanie predmetu zmluvy platí:
* zmluvné strany vyhotovia protokol o odovzdaní a prevzatí predmetu zmluvy podpísaný osobami oprávnenými konať vo veciach technických a stavebným dozorom. Protokol bude obsahovať najmä základné údaje dokončeného diela, súpis zistených drobných vád a nedorobkov (ak sa takéto vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady,
* ak objednávateľ odmietne podpísať protokol o odovzdaní a prevzatí predmetu zmluvy, spíšu zmluvné strany zápis, v ktorom uvedú svoje stanoviská a ich odôvodnenie,
* drobné odchýlky od projektovej dokumentácie, ktoré nemenia prijaté riešenie, ani nezvyšujú cenu prác, nie sú vadami, ak boli dohodnuté aspoň súhlasným zápisom projektanta a objednávateľa v stavebnom denníku. Tieto odchýlky je zhotoviteľ povinný vyznačiť v projektovej dokumentácii skutočného vyhotovenia.
  1. Zhotoviteľ je povinný pri preberacom konaní odovzdať objednávateľovi v 2 vyhotoveniach:
* projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác v dvoch tlačených vyhotoveniach a v elektronickej forme, zoznam strojov, zariadení, ktoré sú súčasťou dodávky, ich pasporty a návody na obsluhu v slovenskom jazyku, resp. v inom jazyku ale s prekladom do slovenského jazyka,
* zápisnice a osvedčenia o vykonaných skúškach použitých materiálov,
* zápisnice o preverení prác a konštrukcií v priebehu zakrytých prác vrátane fotodokumentácie priebehu týchto prác,
* zápisnice o individuálnom a komplexnom vyskúšaní zmontovaných zariadení,
* doklady o vykonaných funkčných skúškach,
* východiskové revízne správy elektrických zariadení vrátane bleskozvodov.
* certifikáty
  1. Na odovzdávacom - preberacom konaní sa preverí, či je záväzok zhotoviteľa splnený tak, ako je stanovené v predmete zmluvy, prevedie sa fyzická kontrola vykonaného diela, jeho súčasti a príslušenstva, overia sa revízne správy, atesty a komplexné skúšky technologického zariadenia stavby.
  2. Zhotoviteľ je povinný po odovzdaní diela usporiadať stroje, zariadenia a zvyšný materiál na stavenisku tak, aby dielo mohlo byť riadne užívané, pričom stavenisko je povinný vypratať do 10 dní odo dňa odovzdania a prevzatia diela.

**Článok VIII.**

**Subdodávatelia**

* 1. Každý subdodávateľ, ktorý má povinnosť zapisovať sa do registra partnerov verejného sektora, je povinný byť rovnako oko Zhotoviteľ zapísaný v registri partnerov verejného sektora.
  2. Každý subdodávateľ musí spĺňať podmienky účasti týkajúce sa osobného postavenia podľa §32 ods.1 písm. e) zákona o verejnom obstarávaní.
  3. Zhotoviteľ je oprávnený kedykoľvek počas trvania zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa podmienky účasti týkajúce sa osobného postavenia podľa § 32 ods. 1 písm. e) zákona č. 343/2015 Z. z. o verejnom obstarávaní.
  4. Zhotoviteľ je povinný oznámiť Objednávateľovi akúkoľvek zmenu údajov o každom subdodávateľovi počas plnenia diela a to bezodkladne, najneskôr v deň nasledujúcom po dni, kedy k zmene došlo.
  5. V prípade zmeny subdodávateľa počas trvania zmluvy, pričom zmenou sa rozumie výmena pôvodne navrhnutého subdodávateľa alebo vstup ďalšieho nového subdodávateľa, je povinný Zhotoviteľ najneskôr v deň, ktorý predchádza dňu, v ktorom má zmena subdodávateľa nastať:

1. Predložiť písomné oznámenie Objednávateľovi o zmene subdodávateľa a v tomto oznámení uviesť min. nasledovné: %-ný podiel zákazky, ktorý má v úmysle zadať tretím osobám, navrhovaných nových subdodávateľov, predmety plnenia.
2. Predložiť záväzné vyhlásenie Zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora
3. Predložiť vyhlásenie , že každý subdodávateľ, ktorého sa zmena týka spĺňa podmienky osobného postavenia podľa § 32 ods. 1 písm. e) zákona č. 343/2015 Z.z. o verejnom obstarávaní.
   1. V prípade akýchkoľvek pochybností zo strany Objednávateľa vzťahujúcich sa ku ktorémukoľvek subdodávateľovi, si Objednávateľ môže overiť sám vyžiadaním si od Zhotoviteľa potrebných dokladov týkajúcich sa preukázania splnenia podmienok podľa zákona č. 343/2015 Z.z. o verejnom obstarávaní u všetkých subdodávateľov.
   2. V prípade porušenia ktorejkoľvek z povinností týkajúcej sa subdodávateľov alebo ich zmeny podľa tohto článku, má Objednávateľ právo odstúpiť od zmluvy.
   3. Objednávateľ si vyhradzuje právo odmietnuť subdodávateľa, ktorý je s ním v obchodnom, súdnom alebo inom spore.

**Článok IX.**

**Platobné podmienky**

* 1. Objednávateľ neposkytuje finančné preddavky na predmet zmluvy
  2. Zhotoviteľ musí svoje práce vyúčtovať overiteľným spôsobom. Podkladom pre vystavenie faktúry je súpis skutočne vykonaných druhov a množstiev prác zhotoviteľa, odsúhlasený a podpísaný technickým dozorom objednávateľa. Súpis vykonaných prác je súčasťou faktúry, musí byť zostavený prehľadne, pričom sa musí dodržiavať poradie položiek a označenie, ktoré je v súlade s oceneným popisom (výkaz/výmer) podľa zmluvy. Prípadné zmeny a doplnky zmluvy je potrebné vo faktúre zvýrazniť a na požiadanie uviesť oddelene.
  3. Zhotoviteľ môže vystaviť **maximálne 4 faktúry počas realizácie diela**. Zhotoviteľ môže zahrnúť do fakturovanej sumy len úplne dokončené ucelené položky rozpočtu – výkazu výmer podľa Prílohy č. 1 tejto zmluvy.
  4. Zhotoviteľ vystaví faktúru najneskôr do dvoch dní  od odsúhlasenia Súpisu vykonaných prác a doručí ju objednávateľovi. Splatnosť vystavených faktúr  je **60 dní odo dňa doručenia objednávateľovi**.
  5. Objednávateľ sa zaväzuje, že v prípade ak stavebný dozor nezistí rozpor medzi vykonanými prácami a Súpisom vykonaných prác, odsúhlasí predložený Súpis vykonaných prác do desiatich dní odo dňa jeho predloženia zhotoviteľom; spravidla tak, že Súpis vykonaných prác potvrdí stavebný dozor svojim podpisom a pečiatkou; ak objednávateľ do desiatich dní odo dňa predloženia Súpisu vykonaných prác neoznámi zhotoviteľovi pripomienky, má sa za to, že s predloženým Súpisom vykonaných prác súhlasí. Ak by objednávateľ mal k predloženému Súpisu vykonaných prác pripomienky, budú odstránené vzájomnou dohodou objednávateľa a zhotoviteľa.
  6. Faktúra vystavená zhotoviteľom musí obsahovať všetky náležitosti daňového dokladu v súlade s platnou právnou úpravou SR a jej prílohu tvorí Súpis vykonaných fakturovaných prác. Faktúry vrátane potvrdeného súpisu vykonaných prác budú doručené objednávateľovi v 6 (šiestich) originálnych vyhotoveniach. Za potvrdený súpis stavebných prác sa považuje taký súpis, ktorého každá strana je potvrdená pečiatkou a podpisom každej zúčastnenej strany. V prípade, že daňový doklad nebude obsahovať tieto náležitosti, objednávateľ má právo vrátiť ho na doplnenie a prepracovanie. V takomto prípade sa preruší lehota splatnosti a nová lehota splatnosti pre objednávateľa začne plynúť doručením dokladu objednávateľovi.
  7. Objednávateľ požaduje, aby vystavená faktúra zhotoviteľom obsahovala minimálne nasledujúce náležitosti, a to:
* označenie „faktúra“ a jej poradové číslo,
* identifikačné údaje zhotoviteľa a objednávateľa (obchodné meno, adresa sídla, IČO, DIČ, IČ DPH, registrácia),
* presný názov investičnej akcie vrátane ITMS kódu projektu
* číslo Zmluvy, vrátane prípadného dodatku k Zmluve,
* dátum vyhotovenia faktúry, dátum splatnosti faktúry a dátum zdaniteľného plnenia,
* fakturovanú cenu bez DPH, hodnotu DPH a celkovú fakturovanú cenu v Eur,
* označenie peňažného ústavu a číslo účtu IBAN, na ktorý sa má platiť,
* pečiatka a podpis oprávnenej osoby,
* text fakturácie s uvedením min. názvu stavebného diela
  1. Platby za vykonané práce nemajú vplyv na záruky poskytované zhotoviteľom a neplatia ako doklad o prevzatí prác a dodávok.
  2. Zhotoviteľ je povinný poskytnúť objednávateľovi zábezpeku na vykonanie prác a na splnenie zmluvných záväzkov (ďalej len „zábezpeka“). Zábezpeku je zhotoviteľ povinný doručiť objednávateľovi najneskôr ku dňu prevzatia staveniska. Objednávateľ je oprávnený uspokojiť si zo zábezpeky svoje nároky z vád diela, nároky na zaplatenie zmluvnej pokuty, náhradu škody, náklady vzniknuté v dôsledku odstúpenia od zmluvy a iné nároky, ktoré nebudú zhotoviteľom riadne a včas uspokojené. Zábezpeka bude mať formu bankovej záruky **vo výške 10 % z ceny diela bez DPH** s platnosťou počas celej doby zhotovovania diela. Banková záruka musí byť platná a vymáhateľná po celú dobu vykonania diela, t.j. až pokým zhotoviteľ riadne a včas nevyhotoví a neukončí a objednávateľ takto dokončené dielo bez vád a nedorobkov neprevezme v súlade s podmienkami tejto zmluvy.
  3. Banková záruka sa bude riadiť ustanoveniami § 313 a nasl. Obchodného zákonníka, musí byť vydaná vo forme a s obsahom akceptovateľným pre objednávateľa ako neodvolateľná a bezpodmienečná banková záruka splatná na prvé písomné požiadanie, podľa ktorej príslušná renomovaná slovenská banka alebo pobočka zahraničnej banky na území Slovenskej republiky vyhlási, že uspokojí objednávateľa na základe písomného oznámenia objednávateľa adresovaného banke v prípade, že zhotoviteľ porušuje svoje záväzky vyplývajúce mu zo zmluvy a všeobecne záväzných právnych predpisov alebo podľa ustanovení § 306 Obchodného zákonníka bude nepochybné, že zhotoviteľ svoj záväzok nesplní, napr. pri vyhlásení konkurzu. Zhotoviteľ je oprávnený nahradiť bankovú záruku zložením sumy predstavujúcej 10% z ceny diela bez DPH na účet objednávateľa alebo vinkulovaním na svojom účte v banke v prospech objednávateľa a to počas celej doby vykonania diela. Neposkytnutie zábezpeky tak, ako je uvedené v tomto bode sa považuje za podstatné porušenie Zmluvy a objednávateľ má právo od Zmluvy odstúpiť.
  4. Zmluvné strany sa dohodli, že vyššie uvedená zábezpeka bude zhotoviteľovi uvoľnená do 15 pracovných dní po riadnom a včasnom ukončení diela, potvrdené protokolom o odovzdaní diela podpísaný oboma zmluvnými stranami.

**Článok X.**

**Zodpovednosť za vady a záruky**

* 1. Zhotoviteľ zodpovedá za to, že dielo má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá chyby, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.
  2. Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ iba vtedy, ak boli spôsobené porušením jeho povinností.
  3. **Záručná doba na stavebné práce je 60 mesiacov** odo dňa  prevzatia diela objednávateľom, na stroje a zariadenia platí záruka daná výrobcom. Presný termín ukončenia záručnej doby zmluvné strany zapíšu do protokolu z odovzdania a prevzatia diela.
  4. Záruka sa vzťahuje na dielo za predpokladu riadnej starostlivosti a údržby diela objednávateľom. Záruka sa nevzťahuje na prípady násilného poškodenia diela, resp. poškodenia živelnou pohromou, okrem prípadov ak bude preukázané že k poškodeniu došlo, alebo k nemu došlo vo väčšom rozsahu, v dôsledku nekvalitne vykonaného diela..
  5. Zhotoviteľ sa zaväzuje začať s odstraňovaním prípadných vád diela reklamovaných objednávateľom do 5 dní odo dňa obdržania reklamácie, ak nedôjde k obojstranne podpísanej dohode o inom termíne.
  6. Objednávateľ je povinný umožniť zhotoviteľovi prístup do priestorov, kde sa majú záručné vady odstraňovať.
  7. V prípade, že zhotoviteľ nesplní svoju povinnosť odstrániť vady riadne a včas, je Objednávateľ oprávnený zabezpečiť odstránenie vady treťou osobou na náklady zhotoviteľa.

**Článok XI.**

**Zmluvné pokuty a sankcie**

* 1. V prípade, že zhotoviteľ neodovzdá dielo v termíne dohodnutom v tejto Zmluve, objednávateľ má právo na zmluvnú pokutu vo výške 0,2 % z ceny diela za každý deň omeškania.
  2. V prípade, že je objednávateľ v omeškaní s úhradou faktúry, zhotoviteľ má právo na úroky z omeškania v zmysle § 369 Obchodného zákonníka v znení neskorších predpisov vo výške 0,05% za každý deň omeškania.
  3. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa alebo využitie subdodávateľa, ktorý nespĺňa podmienky podľa § 32 ods. 1 zákona č. 343/2015 o verejnom obstarávaní má objednávateľ nárok na zmluvnú pokutu vo výške 5% z ceny diela za každé porušenie ktorejkoľvek z vyššie uvedených povinností a to aj opakovane.
  4. V prípade že Zhotoviteľ z dôvodu na svojej strane nevybuduje časť stavby, zmluvná pokuta je stanovená v hodnote nedodanej časti stavby.
  5. Ak Zhotoviteľ nevykoná riadne a včas Dielo v súlade so Zmluvou, alebo ak preruší práce na vykonávaní Diela bez toho, aby mu dal na to Objednávateľ pokyn alebo aby dané bolo spôsobené okolnosťami, ktoré nie sú na strane Zhotoviteľa, je Objednávateľ oprávnený požadovať od Zhotoviteľa uhradenie všetkých nákladov a škôd, ktoré mu tak preukázateľne vznikli a to v plnej výške.
  6. Zaplatením zmluvnej pokuty/zmluvných pokút v zmysle Zmluvy sa Zhotoviteľ nezbavuje povinnosti Dielo vykonať.
  7. Právo na náhradu škody nie je vznikom alebo uplatnením nároku na zmluvnú pokuty podľa tohto článku dotknuté.

**Článok XII.**

**Odstúpenie od zmluvy**

* 1. Od zmluvy možno odstúpiť v prípadoch, ktoré stanovuje Zmluva a § 344 a nasl. Obchodného zákonníka.
  2. Odstúpenie od zmluvy môže byť obmedzené na určitú časť zmluvných prác a dodávok.
  3. Objednávateľ je oprávnený odstúpiť' od tejto zmluvy úplne alebo čiastočne ak napriek prepracovaniu alebo nápravným opatreniam zhotoviteľa sú práce alebo ich časti vadné v takom rozsahu, že ďalšie plnenie Zmluvy nie je pre objednávateľa prijateľné.
  4. Zhotoviteľ je povinný dbať na dodržiavanie pracovnej disciplíny, opatrení bezpečnosti a ochrane zdravia pri práci a požiarnej ochrany svojich zamestnancov a zamestnancov svojich subdodávateľov (osobitne zákazu požívania alkoholu a omamných látok) a dodržiavať všetky zmluvné podmienky. V prípade, ak objednávateľ zistí, že zamestnanci zhotoviteľa, resp. jeho subdodávateľa závažne porušujú pracovnú disciplínu, zásady bezpečnosti práce a ochrany zdravia a požiarnej ochrany, podmienky nakladania s odpadmi, respektíve iné písomne dohodnuté podmienky, môže objednávateľ odstúpiť od zmluvy.
  5. Odstúpenie od zmluvy musí byť druhej zmluvnej strane doručené písomne.
  6. Objednávateľ je oprávnený odstúpiť od zmluvy v prípade podstatného porušenia Zmluvy zo strany zhotoviteľa, za čo sa považujú najmä tieto skutočnosti:
* ak zhotoviteľ ku dňu prevzatia staveniska nepreukáže objednávateľovi, že má uzatvorenú poistnú zmluvu podľa bodu 7.2 tejto Zmluvy,
* ak zhotoviteľ v rozpore s ustanoveniami Zmluvy zastavil realizáciu diela alebo inak prejavil svoj úmysel nepokračovať v plnení záväzkov vyplývajúcich z tejto Zmluvy,
* ak zhotoviteľ bude preukázateľne realizovať dielo v rozpore s dohodnutými podmienkami v tejto Zmluve, ak sa vyskytnú  vady v plnení, na ktoré bol zhotoviteľ písomne upozornený a ktoré napriek tomu neodstránil v primeranej lehote poskytnutej objednávateľom.
* porušenie ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa alebo využitie subdodávateľa, ktorý nespĺňa podmienky podľa § 32 ods. 1 písm e) zákona č. 343/2015 zákona o verejnom obstarávaní.
* ak je zhotoviteľ v neodôvodnenom meškaní s vecným a časovým harmonogramom realizácie diela podľa príl. č. 1 tejto zmluvy
  1. Objednávateľ je oprávnený bez akýchkoľvek sankcií odstúpiť od zmluvy v prípade, kedy ešte nedošlo k plneniu zo zmluvy a výsledky administratívnej kontroly poskytovateľa nenávratného finančného príspevku neumožňujú financovanie výdavkov vzniknutých z obstarávania stavebných prác, tejto zmluvy.
  2. Objednávateľ môže odstúpiť od zmluvy aj v prípadoch uvedených v ust. § 19 zákona 343/2015 Z.z. o verejnom obstarávaní

**Článok XIII.**

**Náhrada škody, právne vzťahy a dôsledky neplnenia zmluvy, vyššia moc**

* 1. V prípade, že jedna zo zmluvných strán neoprávnene preruší alebo zastaví práce, prípadne príde k prerušeniu alebo zastaveniu prác z jej viny, zaväzuje sa druhej strane zaplatiť všetky preukázané náklady, ktoré jej v súvislosti s prerušením alebo zastavením vznikli. Vecný rozsah rozpracovanosti nákladov ako aj finančné ohodnotenie bude odsúhlasené komisionálne štatutárnymi zástupcami oboch zmluvných strán. O tejto skutočnosti musí byť uvedený záznam v stavebnom denníku.
  2. Každá zo zmluvných strán má nárok na náhradu škody, vzniknutej v dôsledku porušenia záväzku druhou zmluvnou stranou, a to v zmysle § 373 a nasl. Obchodného zákonníka. Jej výška bude vzájomne prerokovaná.
  3. V prípade výskytu vyššej moci (živelné pohromy, zemetrasenie, vojna) nie je neplnenie predmetu zmluvy sankcionované a po dobu trvania vyššej moci neplynie doba výstavby.
  4. Zhotoviteľ nie je oprávnený postúpiť pohľadávky zo Zmluvy v zmysle § 524 a nasl. Zákona č. 40/1964 Zb. Občiansky zákonník v znení neskorších predpisov ( ďalej len „Občiansky zákonník“) bez predchádzajúceho súhlasu Objednávateľa. Právny úkon, ktorým budú postúpené pohľadávky Zhotoviteľa v rozpore s dohodou s Objednávateľom podľa predchádzajúcej vety, bude v zmysle § 39 Občianskeho zákonníka neplatný. Súhlas Objednávateľa je zároveň platný len za podmienky, že bol na takýto úkon udelený predchádzajúci písomný súhlas štatutárneho zástupcu objednávateľa, ktorý musí byť prílohou udeleného súhlasu Objednávateľa.
  5. Ak konanie zhotoviteľa v súvislosti a v čase s plnením predmetu zmluvy má za následok porušenie predpisov v oblasti bezpečnosti a ochrany zdravia pri práci, požiarnej ochrany a životného prostredia alebo iných právnych predpisov a tieto porušenia budú mať za následok udelenie pokuty zo strany orgánov verejnej alebo štátnej správy podľa príslušných právnych predpisov, odškodní zhotoviteľ objednávateľa v celej výške zaplatenej pokuty vrátane príslušenstva.
  6. Zhotoviteľ je povinný hlásiť akékoľvek škody a krádeže už zabudovaných dodávok a prác bez zbytočného odkladu objednávateľovi.
  7. V prípade, že budú práce, dodávky a materiály zhotoviteľa poškodené, odcudzené, čiastočne alebo úplne zničené, zabezpečí zhotoviteľ náhradné plnenie dodávky, prípadne vykoná práce na vlastné náklady, riziko a nebezpečenstvo s cieľom zabezpečiť zmluvné plnenie. Táto skutočnosť nemá vplyv na predlženie času vykonania diela. Ak dôjde k plneniu zo strany poisťovne zhotoviteľa je tento oprávnený použiť poisťovňou zaplatenú sumu na odstránenie škôd. O uvedenej skutočnosti je povinný bezodkladne informovať objednávateľa. Ak poisťovňa zhotoviteľa neuhradí plnú výšku škody, je tento povinný na vlastné náklady odstrániť všetky škody tak, aby objednávateľ neutrpel žiadnu ujmu. V prípade, že zhotoviteľ nedodrží podmienky stanovené poistnými zmluvami uzatvorenými v súlade s touto zmluvou, musí odškodniť objednávateľa za všetky škody a nároky, ktoré vzniknú následkom nedodržania týchto podmienok a povinností.

**Článok XIV**

**Osobitné ustanovenia, sociálny aspekt**

* 1. Dielo je majetkom objednávateľa, a to už počas vykonávania diela zhotoviteľom.
  2. Ak konanie zhotoviteľa v súvislosti a v čase s plnením predmetu zmluvy má za následok porušenie predpisov v oblasti bezpečnosti a ochrany zdravia pri práci, požiarnej ochrany a životného prostredia alebo iných právnych predpisov a tieto porušenia budú mať za následok udelenie pokuty zo strany orgánov verejnej alebo štátnej správy podľa príslušných právnych predpisov, odškodní zhotoviteľ objednávateľa v celej výške zaplatenej pokuty vrátane príslušenstva.
  3. Zmluvné strany sa dohodli, že pohľadávky vzniknuté na základe tejto zmluvy, zhotoviteľ nepostúpi bez predchádzajúceho písomného súhlasu objednávateľa v prospech tretej osoby. V prípade porušenia tohto záväzku zhotoviteľ stotožňuje sa s objednávateľom v tom, že takýto úkon je v rozpore s dobrými mravmi s následkami jeho absolútnej neplatnosti (§39 Občiansky zákonník v spojení s §1 ods. 2 a §261 ods. 6 Obchodného zákonníka).
  4. Zhotoviteľ je povinný hlásiť akékoľvek škody a krádeže už zabudovaných dodávok a prác bez zbytočného odkladu objednávateľovi.
  5. V prípade, že budú práce, dodávky a materiály zhotoviteľa poškodené, odcudzené, čiastočne alebo úplne zničené, zabezpečí zhotoviteľ náhradné plnenie dodávky, prípadne vykoná práce na vlastné náklady, riziko a nebezpečenstvo s cieľom zabezpečiť zmluvné plnenie. Táto skutočnosť nemá vplyv na predlženie času vykonania diela. Ak dôjde k plneniu zo strany poisťovne zhotoviteľa je tento oprávnený použiť poisťovňou zaplatenú sumu na odstránenie škôd. O uvedenej skutočnosti je povinný bezodkladne informovať objednávateľa. Ak poisťovňa zhotoviteľa neuhradí plnú výšku škody, je tento povinný na vlastné náklady odstrániť všetky škody tak, aby objednávateľ neutrpel žiadnu ujmu. V prípade, že zhotoviteľ nedodrží podmienky stanovené poistnými zmluvami uzatvorenými v súlade s touto zmluvou, musí odškodniť objednávateľa za všetky škody a nároky, ktoré vzniknú následkom nedodržania týchto podmienok a povinností.
  6. Zhotoviteľ sa zaväzuje že strpí výkon kontroly/auditu súvisiaceho s dodaním predmetu zákazky kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej verejným obstarávateľom ako prijímateľom nenávratného finančného príspevku za účelom financovania predmetu zákazky, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti uchádzača ako dodávateľa je podstatným porušením zmluvy, ktoré oprávňuje verejného obstarávateľa (objednávateľa) od zmluvy odstúpiť. Oprávnené osoby na výkon kontroly/auditu sú najmä:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok XV.**

**Spoločné a záverečné ustanovenia**

* 1. Táto zmluva sa riadi právnym poriadkom Slovenskej republiky. Práva a povinnosti zmluvných strán vyplývajúcich z tejto zmluvy sa riadia ustanoveniami tejto Zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.
  2. Všetky spory, vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním.  V prípade, ak k  dohode nedôjde, bude spor predložený k rozhodnutiu slovenského súdu v zmysle príslušných ustanovení Občianskeho súdneho poriadku.
  3. Táto zmluva sa vyhotovuje v piatich rovnopisoch, z ktorých objednávateľ obdrží tri vyhotovenia a zhotoviteľ dve vyhotovenia.
  4. Zmluva podlieha zverejneniu v zmysle zákona č.211/2000 Z.z. o slobodnom prístupe k informáciám v platnom znení.
  5. Zmluva nadobúda platnosť dňom jej podpisu obidvomi Zmluvnými stranami a účinnosť v deň nadobudnutia účinnosti Zmluvy o nenávratnom finančnom príspevku s Poskytovateľom NFP pre projekt uvedený v bode 2.3. tejto Zmluvy (ďalej ako „Zmluva o NFP“).
  6. Nadobudnutie účinnosti tejto Zmluvy sa zaväzuje Objednávateľ oznámiť Zhotoviteľovi bez zbytočného odkladu, najneskôr však do dvoch pracovných dní.
  7. Zmena zmluvy je možná len v súlade s ust. §18 zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
  8. Akékoľvek zmeny tejto zmluvy je možné robiť výhradne len formou písomného a očíslovaného dodatku podpísaného oboma zmluvnými stranami. Objednávateľ si vyhradzuje právo dodatky k tejto zmluve viažuce sa na cenu diela podľa tejto zmluvy neakceptovať.
  9. V prípade ak nastane situácia, ktorá bude potvrdzovať rozpor medzi výkazom výmer a PD, alebo rozpor medzi Výkazom výmer a technickými správami, alebo rozpor medzi PD a technickými správami, alebo rozpor medzi výkazom výmer, alebo PD a technickými správami a skutočnosťou, ktorých súlad potvrdil objednávateľ v čase prípravy ponúk, ktoré ani projektant, ani objednávateľ, ani uchádzači pri vynaložení odbornej starostlivosti nepredpokladali, uzatvoria zmluvné strany dodatok k zmluve na takto vzniknuté rozpory. Dodatok bude uzatvorený až po odsúhlasení jednotlivých položiek projektantom diela, stavebným dozorom, objednávateľom a zhotoviteľom diela.
  10. Zhotoviteľ sa zaväzuje, že počas platnosti a účinnosti tejto Zmluvy budú on a jeho subdodávatelia zapísaní v Registri partnerov verejného sektora, ak takúto povinnosť majú, a že budú plniť všetky povinnosti vyplývajúce so  zákona č. 315/2016 Z. Z. O registri partnerov verejného sektora a o zmene a doplnení niektorých zákonov v znení neskorších predpisov.
  11. Zmluvné strany sa pri plnení tejto Zmluvy zaväzujú striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.
  12. Zhotoviteľ’ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v mene Zhotoviteľa pri poskytovaní plnenia podľa tejto Zmluvy pre Objednávateľa alebo v jeho mene na základe tejto Zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo podniku alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí   
      v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení tejto Zmluvy.
  13. Zhotoviteľ’ sa zaväzuje okamžite oznámiť Objednávateľovi primeranou formou akékoľvek podozrenie na porušenie povinností podľa bodu 15.10 a 15.11 tejto Zmluvy alebo akékoľvek skutočnosti, v dôsledku ktorých by sa vyhlásenie Zhotoviteľa podľa bodu 15.11 ukázalo ako nepravdivé a byť plne súčinný pri dôkladnom vyšetrení podozrenia.
  14. Akékoľvek preukázané korupčné správanie Zhotoviteľa alebo porušenie povinností podľa bodu 15.10 a 15.11 tejto Zmluvy sa považuje za podstatné porušenie tejto Zmluvy.
  15. Zmluvné strany vyhlasujú, že si Zmluvu prečítali, Zmluvu uzavreli slobodne, vážne určito a zrozumiteľne, nie v tiesni ani za jednostranne nevýhodných podmienok, na znak čoho ju vlastnoručne podpisujú.
  16. Súčasťou tejto Zmluvy je
* príloha č.1 Ponukový rozpočet – ocenený výkaz výmer pre stavbu vrátane rekapitulácie nákladov a krycieho listu
* príloha č. 2 Vecný a časový harmonogram realizácie diela
* príloha č. 3 Zoznam subdodávateľov ( ak je uplatniteľné)

V ...................., dňa ................... V................................. , dňa ..............

............................................. ...........................................

Za objednávateľa Za zhotoviteľa